Diari Oficial de la Generalitat Valenciana


Sumari del DOGV 4732, del 15-04-2004 (2004/3476)

ORDE de 29 de març de 2004, de la Conselleria de Justícia i Administracions Públiques, de convocatòria de concessió de subvencions destinades a ajuntaments per a la realització de cursos de formació per a les policies locals de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4732

Data del DOGV
:   15-04-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/3476


Data del document
:   29-03-2004

Organisme emissor
:   Conselleria de Justícia i Administracions Públiques

Tipus de document
:   Ordre

Descriptors 

:   * policia
    * formació en el lloc de treball
    * administració local
    * reciclatge professional
    * suport econòmic

ORDE de 29 de març de 2004, de la Conselleria de Justícia i Administracions Públiques, de convocatòria de concessió de subvencions destinades a ajuntaments per a la realització de cursos de formació per a les policies locals de la Comunitat Valenciana. [2004/X3476]
  
És competència de la Direcció General d'Interior de la Conselleria de Justícia i Administracions Públiques, a través de l'Institut Valencià de Seguretat Pública, organitzar i impartir els cursos de formació bàsica de policies de nou ingrés, dins de les diferents categories i escales i, també, els d'ascens o promoció a les diferents categories i els de perfeccionament, d'acord amb el que disposa l'article 27 de la Llei 6/1999, de 19 d'abril, de la Generalitat Valenciana, de Policies Locals i de Coordinació de Policies Locals de la Comunitat Valenciana.
  
Tot i això, la Llei 6/1999 establix, en l'article 29, que els ajuntaments podran organitzar i impartir cursos per al perfeccionament i formació contínua dels policies locals.
  
La Generalitat Valenciana considera que ha d'existir una estreta col·laboració en matèria de formació, entre les distintes administracions, i que eixa col·laboració no només ha de cenyir-se a la coordinació de les seues actuacions en les matèries que són pròpies, sinó que també ha estendre's a les activitats de foment en la formació i perfeccionament dels efectius dels cossos de la Policia Local, tot arbitrant mesures que facen possible l'acostament de les corporacions locals a l'organització i impartició de cursos.
  
En conseqüència, fent ús de les competències en matèria d'interior assignades pel Decret 7/2003, de 27 de juny, del president de la Generalitat Valenciana, a la Conselleria de Justícia i Administracions Públiques, competències desenvolupades pel Decret 113/2003, d'11 de juliol, del Govern Valencià, pel qual s'aprova el Reglament Orgànic i Funcional de la Conselleria de Justícia i Administracions Públiques, i d'acord amb el que establixen l'article 35 de la Llei 5/1983, de 30 de desembre, de Govern Valencià i els articles 47 i 47 bis del Text Refós de la Llei de la Hisenda Pública de la Generalitat Valenciana, aprovat per Decret Legislatiu, de 26 de juny de 1991, del Govern de la Generalitat Valenciana,
  
ORDENE
  
Primer
  
L'objecte de la present orde és convocar la concessió de subvencions destinades als ajuntaments per a l'organització i impartició de cursos de formació per a les policies locals de la Comunitat Valenciana durant l'any 2004.
  
Segon
  
L'import global màxim destinat a atendre les subvencions a què es referix esta orde serà de seixanta mil euros (60.000 e) a càrrec de l'aplicació pressupostària 07. 02. 222.20.4 línia T4205000 dels Pressupostos de la Generalitat Valenciana per a l'exercici 2004.
  
Tercer
  
L'import global màxim i tots els tràmits efectuats fins al moment immediat anterior a la resolució de concessió de la subvenció, estaran condicionats a l'existència de crèdit adequat i suficient en el capítol, secció, servici, programa i línia corresponents que s'establisquen en la Llei 17/2003, de 30 de desembre, de Pressupostos de la Generalitat Valenciana per a l'exercici 2004. A més, tots els actes dictats s'entendran condicionats al fet que, en dictar la resolució d'adjudicació definitiva de la subvenció, subsistisquen les mateixes circumstàncies de fet i de dret existents en el moment en què van ser produïts els actes.
  
Quart
  
Aprovar les bases per les quals es regula la present convocatòria de subvencions, que figuren com a annex I de la present orde.
  
DISPOSICIONS FINALS
  
Primera
  
El director general d'Interior té delegada la facultat de concedir o denegar estes subvencions i està autoritzat per a dictar les resolucions i instruccions necessàries per al desplegament i execució de la citada orde.
  
Segona
  
La present orde vigirà l'endemà de la publicació en el Diari Oficial de la Generalitat Valenciana.
  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú i els articles 10, 14 i 46 de la Llei Reguladora de la Jurisdicció Contenciosa Administrativa, la present orde que posa fi a la via administrativa podrà ser recorreguda, potestativament, en reposició, o bé cabrà plantejar directament un recurs contenciós administratiu, en els terminis i davant els òrgans que s'indiquen tot seguit:
  
a) El recurs de reposició s'haurà d'interposar davant el conseller de Justícia i Administracions Públiques, en el termini d'un mes a comptar des de l'endemà de la publicació.
  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la publicació.
  
València, 29 de març de 2004
  
El conseller de Justícia i Administracions Públiques,
  
VÍCTOR CAMPOS GUINOT
  
ANNEX I
  
Bases per les quals es regulada la convocatòria de subvencions destinades als ajuntaments, per a l'organització i impartició de cursos de formació per a les policies locals de la Comunitat Valenciana durant l'any 2004.
  
Primera. Beneficiaris
  
Podran sol·licitar estes subvencions, els ajuntaments que organitzen i impartisquen cursos de formació per a les policies locals de la Comunitat Valenciana durant l'any 2004 i la realització i acabament dels quals estiga previst abans del 30 de setembre de 2004.
  
També podran sol·licitar estes subvencions per a l'organització conjunta i impartició dels cursos, les mancomunitats de municipis i altres entitats que agrupen diversos municipis, d'acord amb allò que establix la Llei 7/1985, de 2 d'abril, reguladora de les Bases de Règim Local.
  
Segona. Objecte i aplicació de les subvencions
  
Les subvencions objecte d'esta convocatòria tindran com a finalitat atendre, fins al 50% les despeses derivades de l'organització dels cursos.
  
Quan l'entitat organitzadora de l'activitat formativa obtinga subvencions o ajudes per a la mateixa finalitat, procedent de qualssevol administracions o ens públics, haurà de comunicar-ho a la Generalitat Valenciana. L'import total de les subvencions rebudes no podrà superar el cost de l'activitat formativa a desplegar per l'entitat local beneficiària. En cas contrari la Generalitat Valenciana podrà sol·licitar el reintegrament de les quantitats percebudes o modificar la resolució de concessió anteriorment dictada.
  
Tercera. Despeses subvencionables
  
Les despeses subvencionables són les següents:
  
- Despeses de personal docent.
  
- Despeses de lloguer de locals
  
- Despeses de material lliurat i allò que calga per a la impartició dels cursos.
  
No podrà ser objecte d'esta subvenció les despeses d'adquisició de material inventariable, les despeses d'adquisició de suport físic (maquinari) i material consumible d'informàtica, ni els de reparació, construcció, reforma, equipaments i altres qualsevol que constituïsquen inversions reals o de caràcter permanent.
  
Quarta. Sol·licituds i documentació
  
1. Les sol·licituds aniran, firmades per l'alcalde o per la persona que legalment el substituïsca, dirigides a la Direcció General d'Interior, i s'hauran de presentaran en el Registre de la Direcció General d'Interior de la Conselleria de Justícia i Administracions Públiques, siti al C/ Historiador Chabàs, núm. 2 de València, o en qualsevol dels llocs a què es referix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
2. A més de la sol·licitud citada, els interessats en esta convocatòria hauran de presentar la documentació següent:
  
A. Número de CIF de l'Ajuntament i número del compte bancari on vulguen rebre la subvenció, en cas de ser aprovada.
  
B. Projecte detallat de l'activitat per a la qual se sol·licita la subvenció que haurà de complir els requisits següents:
  
Caldrà que els cursos tinguen una duració mínima de vint hores. No tindran la consideració de cursos les activitats de distinta naturalesa, com ara, seminaris, taules redones, debats, conferències, jornades, congressos, etc.
  
El projecte adjuntarà una memòria on constarà, com a mínim, les dades següents:
  
a) Lloc de celebració del curs, amb indicació dels locals on en pretenga realitzar. La data de finalització del curs haurà de ser anterior al 30 de setembre de 2004.
  
b) Programes.
  
c) Contingut, detallant la relació que tinga amb les funcions exercides pels policies locals.
  
d) Material didàctic a emprar.
  
e) Professorat.
  
f) Criteris de selecció dels assistents.
  
g) Tipus de proves d'avaluació d'aprofitament del curs.
  
h) En el cas que un curs conste de diverses edicions, s'haurà d'indicar-ne el nombre total i la duració de cadascuna, el qual serà d'un mínim de vint hores.
  
i) Nombre d'assistents a cada curs o a cada una de les edicions d'un curs.
  
C. Pressupost detallat del cost de les despeses, diferenciant entre:
  
- Despeses de personal docent.
  
- Despeses de lloguer de locals.
  
- Despeses de material lliurat i realització de pràctiques.
  
D. Si la sol·licitud no inclou totes les dades exigides o manque documentació, s'instarà a l'interessat perquè en el termini de 10 dies esmene els defectes, amb indicació que, en cas de no fer-ho, es tindrà per desistit de la petició, d'acord amb el que disposa l'art. 71.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
E. A més de la informació i documentació ressenyada, la Direcció General d'Interior podrà demanar qualsevol altra que considere necessària per a una millor valoració de la possible subvenció a concedir.
  
El termini per a la presentació de les sol·licituds serà de 20 dies hàbils, comptats des de l'endemà de la publicació de l'orde de convocatòria en el Diari Oficial de la Generalitat Valenciana.
  
El professorat de les diferents matèries dels cursos haurà de pertànyer al professorat oficial o col·laborador de l'Institut Valencià de Seguretat Pública o bé ser personal en actiu al servici de l'administració pública expert en la matèria. També podran actuar com a professors, professionals de reconeguda preparació i competència del sector privat, quan calga, per raó dels continguts tècnics de la matèria a impartir sí s'acredita adequadament.
  
Cinquena. Classes de cursos subvencionables
  
A. Programes de formació continuada d'agents i auxiliars: estaran dirigits a agents i auxiliars de la policia local.
  
B. Plans de formació de comandaments: per a participar-hi serà imprescindible ocupar en propietat o provisionalment un lloc de cap en les corresponents plantilles del cos de la policia local del municipi.
  
Sisena. Condicions de la realització dels cursos
  
A. L'Institut Valencià de Seguretat Pública podrà fer visites d'inspecció i control al principi i acabament del curs, o en qualsevol moment de l'execució.
  
B. L'assistència de l'alumnat als cursos haurà de ser controlada per a garantir un mínim aprofitament al curs. En tot cas, caldrà l'assistència del 90% del total d'hores de duració del curs, siguen o no justificades les faltes d'assistència.
  
C. El nombre mínim de policies assistents, per cada curs, serà de 20 i podran participar en els citats cursos tant els membres de la policia local de l'ajuntament convocant, com qualsevol altres encara que pertanguen a plantilles pertanyents a altres municipis.
  
D. Una vegada realitzat el curs i posterioriorment a la realització, seran remeses a l'Institut Valencià de Seguretat Pública les relacions certificades dels assistents, on s'indicarà si reunixen o no el nombre d'hores d'assistència previst i si han superat o no les proves evaluatòries finals a l'efecte de lliurar el certificat corresponent.
  
Setena. Valoració de les sol·licituds i resolució del procediment
  
1. Per a la valoració i selecció de les sol·licituds presentades es constituirà una comissió avaluadora integrada per:
  
- El director general d'Interior, qui actuarà de president.
  
- El cap de l'Àrea d'Interior.
  
- El director de l'Institut Valencià de Seguretat Pública.
  
- Un tècnic de la Direcció General d'Interior.
  
- Un funcionari de la Direcció General d'Interior, qui actuarà com a secretari.
  
2. Tindran preferència per a obtindre subvenció els cursos que tinguen els continguts següents:
  
A. Cursos els continguts dels quals estiguen directament relacionats amb les matèries de la competència de la policia administrativa.
  
B. Cursos que tinguen en els seus continguts les matèries noves en l'àmbit de les competències municipals en la seguretat pública.
  
3. La resolució d'esta convocatòria haurà de ser dictada en el termini màxim de tres mesos a partir de l'acabament del termini de presentació de les sol·licituds. En el cas que en el termini establit no s'haja dictat la resolució, la petició s'entendrà desestimada. Dita Resolució serà publicada en el DOGV, amb independència de la notificació personalitzada a cada Ajuntament.
  
Vuitena. Obligacions dels beneficiaris
  
El municipi sol·licitant haurà de desplegar el pla de formació i, una vegada conclòs parcialment o total, abans del 30 de setembre de 2004, haurà de comunicar-ho a la Direcció General d'Interior. L'incompliment d'eixe termini suposarà, després de la incoació d'un expedient amb l'audiència a l'interessat, la resolució de les ajudes.
  
Novena. Procediment de pagament i termini de justificació
  
El lliurament de les subvencions es produirà en una única vegada, prèvia justificació de la despesa corresponent a l'activitat realitzada.
  
El termini de presentació de les justificacions requerides conclourà el 15 d'octubre de l'any 2004, i s'han de remetre a la Direcció General d'Interior, per a la seua verificació i tràmit.
  
Deu. Justificació de la subvenció
  
Per a la percepció de la subvenció, les entitats beneficiàries hauran de presentar un certificat expedit por l'interventor/a o pel secretari/tària de l'ajuntament, amb el vistiplau del president/a o de l'òrgan que en tinga la representació, en el qual s'establisca el resum de la despesa.
  
La justificació ha de fer-se pel total de la despesa aplicada a la finalitat objecte de la subvenció.
  
Igualment, es presentarà una memòria valorativa dels resultats de l'activitat que reculla la informació sobre el desenrotllament i els justificants de firmes de l'alumnat.
  
A la vista dels justificants aportats, la Direcció General delegada autoritzarà el pagament de la subvenció, amb el límit màxim del pressupost detallat, independentment que el valor de la inversió siga superior, d'acord amb les factures o els projectes aportats.
  
Onze. Legislació aplicable